
Αρ. Φύλλου 937 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της Τ4835/1463/18.10.1999 απόφασης 
Υπουργού Οικονομικών (ΦΕΚ1931Β) περί καθορι¬ 
σμού ενιαίου ωρομισθίου που λαμβάνεται ως βάση 
για το ύψος των εισπραττομένωνΔ.Ε.Τ.Ε. ι 

Σύσταση, συγκρότηση και ορισμός μελών Ομάδας 
Έργου στο Υπουργείο Οικονομικών, για την υλο¬ 
ποίηση του Ολοκληρωμένου Πληροφοριακού Συ¬ 
στήματος της Δ/νσης Εθνικών Κληροδοτημάτων 
του Υπουργείου Οικονομικών. 2 

Παραχώρηση, κατά χρήση, άνευ ανταλλάγματος 
έκτασης 62,26 στρ. στη Διαδημοτική Επιχείρηση 
Τουριστικής Ανάπτυξης Δήμων Νεαπόλεως καιΑγ. 
Γεωργίου Ν. Θεσσαλονίκης. 3 

Τροποποίηση της 310584/1988 (456 Β') απόφασης 
Υπουργών Εθνικής Οικονομίας και Γεωργίας σε 
συμμόρφωση προς την Οδηγία 1999/104/ΕΚ της 
Επιτροπής. 4 

Χαρακτηρισμός I. Ν. Μεταμόρφωσης Σωτήρος οικ. 
Κάτω Ριγλίων, δ.δ. Ριγλίων, δ. Λεύκτρου, επ. Καλα¬ 
μάτας, Ν. Μεσσηνίας ως οικοδομήματος χρήζο- 
ντος ειδικής κρατικής προστασίας. 5 

Σύσταση στο Δήμο Γιάννουλης Ν. Λάρισας Νομικού 
Προσώπου με την επωνυμία «Οργανισμός Κοινωνι¬ 
κής Αλληλεγγύης και Πρόνοιας Δήμου Γιάννου¬ 


λης» . 6 

Σύσταση στο Δήμο Γιάννουλης Ν. Λάρισας ιδίου Νομι¬ 
κού Προσώπου με την επωνυμία «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΓΙΑΝΝΟΥΛΗΣ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΑΡΧ/Β1/Φ32/ΚΗΡ/ 
17263/636/19.5.98 απόφαση Υπουργού Πολιτι¬ 
σμού . 8 


ΑΠΟΦΑΣΕΙ Σ 

Αριθ. Τ3833/1281 (1) 

Συμπλήρωση της Τ4835/1463/18.10.1999 απόφασης 
Υπουργού Οικονομικών (ΦΕΚ1931Β) περί καθορισμού 
ενιαίου ωρομισθίου που λαμβάνεται ως βάση για το 
ύψος των εισπραττομένων Δ.Ε.Τ.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 του Νόμου 928/1917 και 
του άρθρου 10 του Νόμου 5415/1932 με τις οποίες προ- 
βλέπεται η έκδοση σχετικών διαταγμάτων για τον καθορι¬ 
σμό της αποζημίωσης των Τελωνειακών Υπαλλήλων για 
την παρεχόμενη εκτός Τελωνειακού Καταστήματος απα¬ 
σχόληση τους κατόπιν αιτήσεως των συναλλασσομένων, 

2. Τα κατ’ εξουσιοδότηση των ανωτέρων διατάξεων εκ- 
δοθέντα Προεδρικά Διατάγματα από 27.08.1932 και 
12.12.1932, μετά οποία καθορίστηκε υποχρεωτική η πέ- 
ραντου κανονικού ωραρίου και εκτός Τελωνειακού Κατα¬ 
στήματος υπερωριακή εργασία των Τελωνειακών Υπαλ¬ 
λήλων και ο καθορισμός του ύψους της εισπρακτέας, για 
την ανωτέρω εργασία, αποζημίωσης, 

3. Τις διατάξεις του άρθρου 8 παράγραφος 3 του Αν. 
Νόμου 1032/1946, μετις οποίες εξουσιοδοτείται ο Υπουρ¬ 
γός Οικονομικών, όπως με απόφαση του αναπροσαρμό¬ 
ζει το ύψος της ανωτέρω αποζημίωσης προς τις εκάστο- 
τε κρατούσες οικονομικές συνθήκες. 

4. Τις διατάξεις του άρθρου 193 του Κανονισμού 
2454/1993 (Ε253/1993) σε συνδυασμό με τις διατάξεις 
των άρθρων 1, 2 και 4 παράγραφος 1 του Κανονισμού 
3225/1991 (1374/4/1991), σύμφωνα μετις οποίες επιβάλ¬ 
λεται ο έλεγχος αποσκευών των προσώπων που χρησιμο¬ 
ποιούν σκάφη αναψυχής ανεξάρτητα από την προέλευση 
ή τον προορισμό των σκαφών, 

5. Τις διατάξεις της Δ257/139/23.02.2000 Α.Υ.Ο. (ΦΕΚ 
378Β) «Καθορισμός τύπου Δελτίου Κίνησης (ΐΓαπείί Ιορ), 

6. Την υπ’ αριθμ. 1039386/441/Α0006/21.04.2000 (ΦΕΚ 
571/Β) κοινή απόφαση Πρωθυπουργού και Υπουργού Οι¬ 
κονομικών «ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

7. Την από 08.06.2000 ομόφωνη απόφαση της Επιτρο- 

πής Διαχείρισης του λογαριασμού Δ.Ε.Τ.Ε. (άρθρο 5 του 
Νόμου 2526/1997). 

8. Την ανάγκη αποτίμησηςτωνεισπραττομένωνΔ.Ε.Τ.Ε., 
στα κρουαζιερόπλοια και στα ιδιωτικά σκάφη αναψυχής 
κατά τρόπο ενιαίο και πρακτικό με γνώμονα πάντοτε την 
εξυπηρέτηση της τουριστικής κίνησης της χώρας. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συμπληρώνουμε την υπ’ αριθμ. Τ4835/1263/15.09.1999 
Α.Υ.Ο. ως εξής. 

Μετά το εδάφιο Β της παραγράφου 3 προστίθεται το 
ακόλουθο εδάφιο: 

Γ. Ειδικά για την προσφορά τελωνειακών εργασιών, κα¬ 
τά την εξυπηρέτηση κρουαζιερόπλοιων και ιδιωτικών 
πλοίων αναψυχής το ύψος των εισπραττομένων Δ.Ε.Τ.Ε. 
όπως παρακάτω: 

Ιδιωτικά Πλοία Αναψυχής: 

α. Έκδοση δελτίου κίνησης για μικρά σκάφη που ανή¬ 
κουν σε ιδιώτες, 10.000 δραχμές. 

β. Έκδοση δελτίου κίνησης για μικρά σκάφη που ανή¬ 
κουν σε εταιρίες, 15.000 δραχμές, 

α. Παράταση ισχύος δελτίου κίνησης ιδιωτών, 5.000 
δραχμές, 

β. Παράταση ισχύος δελτίου κίνησης εταιριών, 15.000 
δραχμές. 

α. Αλλαγή στοιχείων ιδιωτών. 5.000 δραχμές, 

β. Αλλαγή στοιχείων εταιριών, 10.000 δραχμές. 

Κρουαζιερόπλοια: 

α. Ελευθεροκοινωνία και παραμονή μέχρι 5 ώρες, 
15.000 δραχμές, 

β. Ελευθεροκοινωνία και παραμονή μέχρι 10 ώρες, 
20.000 δραχμές, 

γ. Ελευθεροκοινωνία και παραμονή πάνω από 10 ώρες, 
25.000 δραχμές, 

δ. Εφόσον το ωράριο αρχίζει πριν από τις 7:00 ή τελειώ¬ 
νει μετά τις 19:00 προσαύξηση 5.000 δραχμές σ’ όλες τις 
κατηγορίες, 

ε. Στα νησιά που οι υπάλληλοι μετακινούνται από άλλο 
νησί (π.χ. Δήλος) προσαύξηση 5.000 δραχμές σ’ όλες τις 
κατηγορίες. 

στ. Εφόσον οι τελωνειακός εργασίες (ελευθεροκοινω¬ 
νία, επιτήρηση, κ.λπ.) εκτελούνται σε ημέρες αργίας προ¬ 
σαύξηση 5.000 δραχμές σ’ όλες τις κατηγορίες. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 1062799/783/Α0006 (2) 

Σύσταση, συγκρότηση και ορισμός μελών Ομάδας Έρ¬ 
γου στο Υπουργείο Οικονομικών, για την υλοποίηση 
του Ολοκληρωμένου Πληροφοριακού Συστήματος 
της Δ/νσης Εθνικών Κληροδοτημάτων του Υπουργεί¬ 
ου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.-Τις διατάξεις: 

α) Του άρθρου 19τουΝ. 1599/86 «Σχέσεις κράτους-πο- 


λίτη, καθιέρωση νέου τύπου δελτίου ταυτότητας και άλ¬ 
λες διατάξεις» (ΦΕΚ75Α), όπως τροποποιήθηκε και κωδι- 
κοποιήθηκε με τις διατάξεις του Ν.2690/99 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ45Α). 

β) Των άρθρων 89 και 128 του Π.Δ.284/88 «Οργανισμός 
του Υπουργείου Οικονομικών» (ΦΕΚ 128Α'), όπως τροπο¬ 
ποιήθηκε και ισχύει. 

γ) Του άρθρου 34του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178Α'), 
σε συνδυασμό με τις διατάξεις του άρθρου 13 του 
Ν.2346/95 (ΦΕΚ220Α'). 

δ) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40Α'). 

ε) Τηςπαρ.22του άρθρου 5του Ν.2343/95 (ΦΕΚ21 ΙΑ'). 

2. -Την από 9-12-1999 Σύμβαση μεταξύ Υπουργείου Οι¬ 
κονομικών και της εταιρείας ΙΝΤΒΑ30ΡΤ ΑΈ. «Προμή¬ 
θεια Εξοπλισμού Πληροφορικής (ΗΑΒϋννΑΗΕ- 
30ΡΤ\Λ/ΑΒΕ Η/Υ-ΤΟΠΙΚΟΥΔΙΚΤΥΟΥ)-Ανάπτυξη Εφαρμο¬ 
γών και Εισαγωγή Στοιχείων για το έργο: 
ΠΛΗΡΟΦΟΡΙΑΚΟ ΣΥΣΤΗΜΑ-Δ/ΝΣΗΣ ΕΘΝΙΚΩΝ ΚΛΗΡΟ¬ 
ΔΟΤΗΜΑΤΩΝ (Π.Σ.-ΔΕΚ). 

3. - Το αριθμ.οικ.514/6-7-2000 έγγραφο της Επιτροπής 
παρακολούθησης Ε.Π. «ΚΛΕΙΣΘΕΝΗΣ» σύμφωνα με το 
οποίο το παραπάνω έργο είναι ενταγμένο στο Ε.Λ- 
«ΚΛΕΙΣΘΕΝΗΣ». 

4. - Το αριθμ.206/3-7-2000 έγγραφο του Γενικού Γραμ¬ 
ματέα Πληροφορικών Συστημάτων, με το οποίο ζητείται η 
έκδοση απόφασης για τη σύσταση και συγκρότηση της 
παραπάνω Ομάδας έργου. 

5. - Το γεγονός ότι, από τις διατάξεις της απόφασης αυ¬ 
τής, προκαλείται δαπάνη, για την αμοιβή των μελών της 
Ομάδας Έργου, το ύψος της οποίας και τα άλλα θέματα 
καταβολής της (πιστώσεις κάλυψης, όροι και προϋποθέ¬ 
σεις καταβολής κ.λ.π.), θα καθορισθούν με άλλη ειδική 
απόφασή μας, που θα εκδοθεί προς τούτο. 

6. - Την αριθμ. 1042108/473/Α0006/5-5-2000 απόφαση 
του Υπουργού Οικονομικών (ΦΕΚ 595Β’), με την οποία με¬ 
ταβιβάσθηκε η εξουσία, στο Γ ενικό Γ ραμματέα, στους Γε¬ 
νικούς Δ/ντές κλπ., να υπογράφουν «Με εντολή Υπουρ¬ 
γού», αποφασίζουμε: 

Α.- Συνιστούμε στο Υπουργείο Οικονομικών Ομάδα Έρ¬ 
γου, για την υλοποίηση του ολοκληρωμένου πληροφορια¬ 
κού Συστήματος της Δ/νσης Εθνικών Κληροδοτημάτων. 

Β.- Συγκροτούμε την παραπάνω Ομάδα Έργου και ορί¬ 
ζουμε τα μέλη αυτής, ως εξής: 

1. Ηλία Δρακόπουλο, υπάλληλο με βαθμό Α', του κλά¬ 
δου ΠΕ Πληροφορικής, που υπηρετεί στη Δ/νση Εκμε¬ 
τάλλευσης Συστημάτων Η/Υ του ΚΕΠΥΟ, ως Υπεύθυνο 
του έργου. 

2. Σπυριδούλα Κατακουζηνού, υπάλληλο με βαθμό Α', 
του κλάδου ΔΕ Προγραμματιστών Η/Υ, που υπηρετεί στη 
Δ/νση Εφαρμογών Η/Υ του ΚΕΠΥΟ, ως μέλος. 

3. Νικόλαο Κορόβηλα, υπάλληλο με βαθμό Α', του κλά¬ 
δου ΔΕ Προγραμματιστών Η/Υ, που υπηρετεί στη Δ/νση 
Εφαρμογών Η/Υ του ΚΕΠΥΟ, ως μέλος. 

4. Μαρία Γραβάνη, υπάλληλο με βαθμό Δ', του κλάδου 
Π Ε Εφοριακών και ειδικότητα κτηματικών, που υπηρετεί 
στη Δ/νση Εθνικών Κληροδοτημάτων, ως μέλος. 

Γ.- Χρέη Γ ραμματέα της Ομάδας Έργου θα εκτελεί το 
μέλος που θα ορίσει ο υπεύθυνος της Ομάδας αυτής. 

Δ.- Έργο της παραπάνω Ομάδας είναι: 

- Η συνεργασία με την Εταιρεία για την τήρηση των 
όρωντης Σύμβασης. 

- Η μέριμνα και η παρακολούθηση για την τήρηση του 
χρονοδιαγράμματος των σταδίων του έργου. 

- Η παρακολούθηση και η τελική αποδοχή της Τεχνικής 
Υλοποίησης του έργου με βάση την προταθείσα Μεθοδο¬ 
λογία σε όλα τα επίπεδα της πληροφορίας. 

- Η μέριμνα και η συνδρομή για την εκπαίδευση προσω¬ 
πικού σε όλα τα επίπεδα. 

Ε.- Ο Υπεύθυνος του Έργου μπορεί να κατανέμει και 
ανακατανέμει τις εργασίες στους υπαλλήλους, που συμ¬ 
μετέχουν στο έργο και να ορίζει τους υπευθύνους κατά εί¬ 
δος ή τομέα εργασιών, ανάλογα με τις ειδικότερες κάθε 
φορά ανάγκες υλοποίησης αυτού. 

ΣΤ.- Η Ομάδα Έργου, θα συνεδριάζει εντός και εκτός 
του κανονικού ωραρίου λειτουργίας των Δημοσίων Υπη¬ 
ρεσιών, σε χώρο που θα καθορίζεται από τον Υπεύθυνο 
αυτής, ανάλογα με τις ειδικότερες κάθε φορά ανάγκες 
του Έργου, και η διάρκεια λειτουργίας της ορίζεται μέχρι 
την ολοκλήρωση του έργου της 

Ζ.- Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουλίου 2000 

Με εντολή Υπουργού 
Ο Γενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 

Αριθ. Τ/1359 (3) 

Παραχώρηση, κατά χρήση, άνευ ανταλλάγματος έκτα¬ 
σης 62,26 στρ. στη Διαδημοτική Επιχείρηση Τουριστι¬ 
κής Ανάπτυξης Δήμων Νεαπόλεως και Αγ. Γεωργίου 
Ν. Θεσσαλονίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 
ρώθηκε με το Ν. 1624/52 και τροποποιήθηκε με το 
Ν.Δ.4109/60 και 201/74. 

2. Το διατάξεις του άρθρου 260 του Π.Δ.410/95 «περί 
Κοινοτικού και Δημοτικού Κώδικα» (ΦΕΚ231/Α/95). 

3. Τις διατάξεις του Ν.2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/19-7-93), σε συν¬ 
δυασμό μετο Π.Δ.365/97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

4. Τις διατάξεις του άρθρου 29Ατου Ν. 1558/85 προστε- 
θέντος δια του άρθρου 27 του Ν.2081/92, όπως αντικατα- 
στάθηκεμετο άρθρο 1 παρ.2ατου Ν.2469/97 (ΦΕΚ38/Α). 

5. Το Π.Δ. 27/96 (ΦΕΚ 19/Α/1 -2-96) «περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

6. Το Π.Δ. 143/2000 (ΦΕΚ 122/Α/13-4-00) «Διορισμός 
Υπουργών, Αναπληρωτή Υπουργού και Υφυπουργών». 

7. Τη με αριθμό 1039386/441/Α0006/2000 κοινή απόφα¬ 
ση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων στους Υφυπουργούς Οι¬ 
κονομικών». 

8. Τη με αριθ. ΔΙΔΚ/Φ1/2/11187/12.5.2000 Κοινή Από¬ 


φαση του Πρωθυπουργού και του Υπουργού Εσωτερικών 
- Δημ. Διοίκησης & Αποκέντρωσης «περί ανάθεσης αρμο¬ 
διοτήτων Υφυπουργού ΕΣ.Δ.Δ.&Α» (ΦΕΚ630/Β/2000). 

9. Το από 10.2.2000 έγγραφο των Δημάρχων Νεάπολης 
και Αγ.Γεωργίου Θεσσαλονίκης. 

10. Το Πρακτικό της με αριθ. πρωτ. 36/6.3.2000 συνε¬ 
δρίασης του Διοικητικού Συμβουλίου της Ανώνυμης Εται¬ 
ρίας Αξιοποίησης Περιουσίας ΕΟΤ., αποφασίζουμε: 

1. Παραχωρούμε κατά χρήση , άνευ ανταλλάγματος , 
έκταση ιδιοκτησίας ΕΟΤ που βρίσκεται στην περιοχή 
Ασπροβάλτα και απεικονίζεται στο 737/48/ τοπογραφικό 
διάγραμμα ΕΟΤ με τα στοιχεία Α, Β, Β1, Β2, Β3, Δ, Α, και 
Ε, Ζ, Η, Ο, I, Κ, Λ ,Μ, Ν, Ξ, Ο, Π, Ρ, Σ, Ε στην Διαδημοτική 
Επιχείρηση Τουριστικής Ανάπτυξης των Δήμων Νεάπο¬ 
λης και Αγ. Γεωργίου Νομού Θεσσαλονίκης. 

2. Η παραχώρηση γίνεται με τους κάτωθι όρους και υπό 
τυχόν άλλους που θα αναφερθούν στην σύμβαση, τους 
οποίους θα πρέπει προηγουμένως να αποδεχθεί η Διαδη¬ 
μοτική Επιχείρηση Τουριστικής Ανάπτυξης των Δήμων 
Νεάπολης και Αγ.Γεωργίου Ν.θεσ/νίκης. 

α. Η «ΔΙΑΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑ¬ 
ΠΤΥΞΗΣ» να υποβάλλει στην ΑΈ. εμπεριστατωμένη οικο¬ 
νομοτεχνική μελέτη αξιοποίησης του υπό παραχώρηση 
ακινήτου. 

β. Η διάρκεια της παραχώρησης να ορισθεί σε 20 χρό¬ 
νια με ημερομηνία έναρξης την ημερομηνία υπογραφής 
της Σύμβασης παραχώρησης. Μετά την λήξη της παρα¬ 
χώρησης ο χρησάμενος υποχρεούται να παραδώσει ανε¬ 
πιφύλακτα τοπαραχωρημένο ακίνητο στηνΑΈ. χωρίς κα¬ 
μία αποζημίωση σε αυτόν (στον χρησάμενο). 

γ. Σε περίπτωση λύσης της παραχώρησης προτού συμ- 
φωνηθέντος χρόνου για λόγους που θα ευθύνεται ο χρη¬ 
σάμενος , να αποδοθεί το ακίνητο χωρίς να καταβληθεί 
ουδεμία αποζημίωση στον χρησάμενο. 

δ. Απαγορεύεται η μερική ή ολική εκμίσθωση καθώς και 
η καθοιονδήποτε τρόπο παραχώρηση του ακινήτου από 
τον χρησάμενο σε τρίτους. 

ε. ΗΔ.Ε.Τ.Α. (χρησάμενος) υποχρεούται να υποβάλλει 
προς έγκριση στην ΑΈ. πλήρη οικονομοτεχνική μελέτη 
αξιοποίησης του ακινήτου, με καθορισμό των κεφαλαί¬ 
ων που θα απαιτηθούν καιτων χρηματοδοτικών φορέων, 
μέσα σε ένα έτος το αργότερο από την υπογραφή του οι¬ 
κείου χρησιδανείου συμβολαίου σε αντίθετη περίπτωση 
η ΑΈ. δύναται να ανακαλέσει την παραχώρηση χωρίς να 
της καταβάλει καμία αποζημίωση. Η μελέτη αυτή θα επι- 
συναφθεί στην οικεία Σύμβαση ως παράρτημα αυτής. Η 
ολοκλήρωση των έργων αξιοποίησης θα γίνει εντός τριε¬ 
τίας από υπογραφής της οικείας Σύμβασης και οι εργα¬ 
σίες θα παρακολουθούνται από τεχνικούς της ΑΈ. Σε 
περίπτωση μη εμπρόθεσμης ολοκλήρωσης των έργων η 
ΑΈ. θα δύναται να ανακαλέσει την παραχώρηση χωρίς 
να καταβάλλει καμία αποζημίωση στον χρησάμενο. Οι 
δαπάνες των έργων θα βαρύνουν εξ'ολοκλήρου τον χρη¬ 
σάμενο. Από της σταδιακής ή πλήρους αποπεράτωσης 
των έργων αξιοποίησης βάσει της σχετικής μελέτηςταύ- 
τα θα περιέρχονται στην κυριότητα του ΕΟΤ και θα πα¬ 
ραμένουν επ'ωφελείατου ακινήτου και της ΑΈ. καθόλη 
τη διάρκεια της σύμβασης και μετά την λήξη ή την καθ' 
οιονδήποτε τρόπο λύση αυτής, χωρίς ο χρησάμενος να 
δικαιούται οποιαδήποτε αποζημίωση, από οποιαδήποτε 
αιτία ούτε και κατά τις περί αδικαιολογήτου πλουτισμού 
διατάξεις. Όλες οι εργασίες θα γίνονται με αποκλειστι¬ 
κή ευθύνη,φροντίδα καιέξοδατου χρησάμενου. Όλες οι 
προβλεπόμενες άδειες θα εκδίδονται με φροντίδα και 

δαπάνη του χρησάμενου έστω κι αν αυτές κατά νόμο εκ- 
δίδονται στο όνομα του κυρίου του ακινήτου. Σε περί¬ 
πτωση κατά την οποία ο χρησάμενος δεν εκπληρώνει τις 
προς τρίτους υποχρεώσεις του εκ της εκτελέσεως των 
έργων αξιοποίησης του παραχωρηθέντος ακινήτου, και 
σαν αποτέλεσμα αυτοί εγείρουν οποιεσδήποτε αξιώσεις 
κατά της Α.Ε., τότε η Α.Ε. θα γνωστοποιεί αμέσως στον 
χρησάμενο τις εν λόγω αξιώσεις και ο χρησάμενος θα 
οφείλει να παρεμβαίνει στις σχετικές δίκες και να ανα¬ 
λαμβάνει όλες τις σχετικές υποχρεώσεις. Σε αντίθετη 
περίπτωση η Α.Ε. θα δικαιούται να καταγγείλει αμέσως 
και αζημίως για αυτόν την Σύμβαση παραχώρησης. 

στ. Ο χρησάμενος υποχρεούται να συστήσει Α.Ε. δια¬ 
χείρισης του ακινήτου στην οποία θα συμμετέχει η Α.Ε. 
Αξιοποίησης Περιουσίας ΕΟΤ. Ο τρόπος και τα ποσοστά 
συμμετοχής της Α.Ε. ΑΞ. ΠΕΡ. θα καθοριστούν μετά την 
κατάθεση της πλήρους οικονομοτεχνικής μελέτης της 
επένδυσης. Σε κάθε όμως περίπτωση η Α.Ε. Αξιοποίησης 
Περιουσίας ΕΟΤ θα συμμετέχει στο Δ.Σ. της διαχειρί- 
στριας Εταιρίας. 

ζ. Όλα τα λειτουργικά έξοδα καθώς και τα πάσης (ρύσε¬ 
ως άλλα έξοδα που αφορούν στο παραχωρούμενο ακίνη¬ 
το θα βαρύνουν τον χρησάμενο καθ' όλη τη διάρκεια της 
παραχώρησης. 

η. Σε περίπτωση που διαπιστωθεί αλλαγή της χρήσης 
από την προβλεπόμενη αφενός με στο υπ'αριθμ. Πρωτ. 
Γ.Γρ. ΕΟΤ 827/16.2.2000 έγγραφο των Δημάρχων Νεα- 
πόλεως και Αγ. Γεωργίου, αφετέρου δε στις σχετικές με¬ 
λέτες που θα εγκρίνει η Α.Ε. ή αποδεδειγμένα κακή χρή¬ 
ση και λειτουργία του ακινήτου, αυτό επανέρχεται αυτο¬ 
δίκαια, χωρίς καμία άλλη διαδικασία στην Α.Ε. 

θ. Σε περίπτωση λύσης της Σύμβασης παραχώρησης 
για οποιονδήποτε λόγο, δηλαδή, είτε με την πάροδο του 
Συμβατικού χρόνου, είτε με καταγγελία της Σύμβασης 
πριν από αυτόν, το παραχωρούμενο ακίνητο μαζί με όλα 
τα έργα, εγκαταστάσεις, φυτείες δέντρα κ.λπ. που θα 
έχουν ανεγερθεί ή δημιουργηθεί θα περιέχονται στην Α.Ε. 
χωρίς δικαίωμα του χρησάμενου για αποζημίωση για τις 
μέχριτότε δαπάνεςτου ή από οποιαδήποτε άλλη αιτία. Δι¬ 
καιούται όμως η Α.Ε. να αξιώσει από τον χρησάμενο, που 
αναλαμβάνει και την αντίστοιχη υποχρέωση, την αφαίρε¬ 
ση ή κατεδάφιση κάθε έργου, χτίσματος ή εγκαταστάσε- 
ως κ.λπ. που κατασκευάστηκε ή δημιουργήθηκε χωρίς 
την έγκριση της Α.Ε. 

ι. Ο χρησάμενος υποχρεούται στην καταβολή κάθε δα¬ 
πάνης συντηρήσεως του πράγματος, στην καταβολή πά¬ 
σης φύσεως τυχόν φόρων, τελών κ.λπ. 

ια. Ο χρησάμενος οφείλει να μεριμνά σε όλη τη διάρ¬ 
κεια της παραχώρησης για την διατήρηση της κατοχής 
του παραχωρούμενου ακινήτου και να αποκρούει κάθε 
καταπάτηση ή απόπειρα καταπάτησης έχοντας όλες τις 
αγωγέςτου ιδίουτηςΑ.Ε.,το δικαίωμα της ασκήσεωςτων 
οποίων του παραχωρείται από την Α.Ε. , ευθύνεται δε ο 
χρησάμενος απέναντι στην Α.Ε. για κάθε έστω και από 
ελαφριά βλάβη, μείωση ή απώλεια των δικαιωμάτων του. 
Οφείλει επίσης ο χρησάμενος να γνωστοποιεί με έγγρα¬ 
φο στην Α.Ε. κάθε τυχόν προσβολή των δικαιωμάτων του 
τελευταίου όπως και κάθε σχετική δίκη στην οποία η Α.Ε. 
δεν υποχρεούται μεν να παρέμβει έχει όμως το δικαίωμα 
τούτο σε κάθε στάδιο της δίκης. 

ιβ. Κάθε τροποποίηση των όρων της παραχώρησης θα 
αποδεικνύεται αποκλειστικά και μόνο με έγγραφα, απο¬ 
κλείεται δε κάθε άλλο αποδεικτικό μέσο. Η τυχόν μη 
έγκαιρη άσκηση οποιουδήποτε δικαιώματος της Α.Ε., 


έστω και επανειλημμένα, δεν θα σημαίνει παραίτηση από 
τα δικαιώματά της. 

ιγ. Αρμόδια για την επίλυση κάθε διαφοράς που θα προ- 
κύψει από την παρούσα παραχώρηση είναι τα δικαστήρια 
των Αθηνών. 

ιδ. Η παράδοση του ακινήτου στον χρησάμενο θα γίνει 
από αρμόδια συγκροτούμενη προς τούτο επιτροπή της 
Α.Ε. με πρωτόκολλο παράδοσης και παραλαβής. 

ιε. Η παραχώρηση της χρήση της έκτασης γίνεται προ- 
κειμένου να λειτουργήσει με τις εξής χρήσεις (σύμφωνα 
με το αίτημα των Δήμων Νεάπολης και Αγ. Γεωργίου): 
ι. Ως Διεθνές Κέντρο Φιλοξενίας Νέων 
ιι. Ως Κέντρο υλοποίησης προγραμμάτων διακοπών για 
άτομα τρίτης ηλικίας και Α. Μ. Ε. Α. 

ιιι. Ως Κέντρο διοργάνωσης κοινωνικών, Πολιτιστικών, 
Αθλητικών προγραμμάτων και δραστηριοτήτων. 

3. Η παρούσα απόφαση δεν προκαλεί επιπλέον δαπάνη 
σε βάρος του προϋπολογισμού του κράτους. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 18 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΩΝ/ΝΟΣ ΚΑΪΣΕΡΛΗΣ Α. ΦΩΤΙΑΔΗΣ 

ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ 


Αριθ. 378537 (4) 

Τροποποίηση της 310584/1988 (456 Β') απόφασης Υπουρ¬ 
γών Εθνικής Οικονομίας και Γεωργίας σε συμμόρφω¬ 
ση προς την Οδηγία 1999/104/ΕΚ της Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α.του άρθρου 1 παρ. 1,2 και 3 του Ν. 1338/1983 «Εφαρ¬ 
μογή του Κοινοτικού δικαίου» (Α' 34), όπως τροποποιήθη¬ 
κε από το άρθρο 6 του Ν. 1440/1984 «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α 
70) και του άρθρου 65 του Ν. 1892/1990 (ΑΊ 01). 

β. του άρθρου 14 του Ν. 1316/83 «Ίδρυση, οργάνωση 
και αρμοδιότητες του Εθνικού Οργανισμού Φαρμάκων 
(ΕΟΦ), της Εθνικής Φαρμακοβιομηχανίας (ΕΦ), της Κρα¬ 
τικής Φαρμακαποθήκης (ΚΦ) και τροποποίηση της Φαρ¬ 
μακευτικής νομοθεσίας και άλλες διατάξεις» (Α' 3) όπως 
τροποποιήθηκε με το άρθρα 1 παρ. 5 του Ν. 1965/91 (Α' 
146) και τον Ν.2519/97 (Α/165). 

γ. του άρθρου 29Ατου Ν. 1558/86 «Κυβέρνηση και Κυ¬ 
βερνητικά Όργανα (Α' 134), όπως αυτό προστέθηκε με το 
άρθρο 27 του Ν.2081/1992 (Α 154) και αντικαταστάθηκε 
από το άρθρο 1 παρ.2α του Ν.2469/1997 (Α'38). 

δ. Της αρ. 353001/2000 κοινής απόφασης του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων» στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη (Β' 566). 

2. Την υπ’ αριθ. 6241/15-2-2000 εισήγηση του ΕΟΦ. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 

Με την απόφαση αυτή, τροποποιείται το Παράρτημα Α' 
του άρθρου 75 της κοινής υπουργικής απόφασης 
αριθ.310584 (ΦΕΚ456 Β715.5.1998) των Υπουργών Εθνι¬ 
κής Οικονομίας και Γεωργίας, σύμφωνα με το παράρτημα 
της παρούσας απόφασης, σε συμμόρφωση προς την 
Οδηγία 1999/104 /Ε.Κ. της Επιτροπής της 22ας Δεκεμ¬ 
βρίου 1999 (Ε.Ε. αριθ.3 της 6.1.2000. σελ.18). 

Άρθρο 2 

(Άρθρο 2 οδηγίας 1999/104/ΕΚ). 

1. Οι αιτήσεις για τη χορήγηση άδειας κυκλοφορίας 
κτηνιατρικών φαρμακευτικών προϊόντων, οι οποίες υπο¬ 
βάλλονται στον Ε. Ο. Φ. από 1ης Οκτωβρίου 2000, πρέπει 
να πληρούν τα κριτήρια που καθορίζονται στο παράρτη¬ 
μα της παρούσας απόφασης. 

2. Όλες οι άδειες κυκλοφορίας κτηνιατρικών φαρμα¬ 
κευτικών προϊόντων, πρέπει να πληρούν τα κριτήρια του 
παραρτήματος της παρούσας απόφασης, το αργότερο 
την 1η Ιουλίου 2001. 

Άρθρο 3 

(Άρθρο 2 Οδηγίας 1999/104/ΕΚ) 

Κατωτέρω παρατίθεται το παράρτημα, το οποίο αποτε¬ 
λεί αναπόσπαστο μέρος της παρούσας απόφασης, και 
έχει ως εξής: 

Στο τμήμα 1 Μέρος 2 και στο τμήμα 11 Μέρος 6 του παραρ¬ 
τήματος Α'της Υπουργικής απόφασης 310584/2.4.1998, πα¬ 
ρεμβάλλεται κεφάλαιο Γα το οποίο έχει ως εξής: 

«Γα. ΕΙΔΙΚΑ ΜΕΤΡΑ ΓΙΑ ΤΗΝ ΠΡΟΑΗΨΗ ΤΗΣ ΜΕΤΑ¬ 
ΔΟΣΗΣ ΖΩΙΚΩΝ ΣΠΟΓΓΩΔΩΝ ΕΓΚΕΦΑΛΟΠΑΘΕΙΩΝ. 

Ο αϊτών οφείλει να αποδεικνύει ότι το κτηνιατρικό φάρ¬ 
μακο παρασκευάζεται σύμφωνα με τις κατευθύνσεις, για 
ελαχιστοποίηση του κινδύνου μετάδοσης μέσω των κτη¬ 
νιατρικών φαρμάκων, των παραγόντων που προκαλούν 
σπογγώδη εγκεφαλοπάθεια των ζώων και ενημερωμένες 
μορφές τους, που δημοσιεύτηκαν από την Ευρωπαϊκή επι¬ 
τροπή στοντόμο 7 της έκδοσης: «Οι κανόνες που διέπουν 
τα φαρμακευτικά προϊόντα στην Ευρωπαϊκή Ένωση». 

Άρθρο 4 

(Άρθρο 2 Οδηγία 1999/104 ΕΚ) 

Η παρούσα τίθεται σε ισχύ από την 1η Ιανουάριου 2000. 
Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουλίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΦΩΤΗΣΧΑΤΖΗΜΙΧΑΛΗΣ 

Αριθ. ΥΠΠΟ/ΑΡΧ/Β1/Φ30/ΚΗΡ/29170/897 (5) 

Χαρακτηρισμός I. Ν. Μεταμόρφωσης Σωτήρος οικ. Κάτω 
Ριγλίων, δ.δ. Ριγλίων, δ. Λεύκτρου, επ. Καλαμάτας, Ν. 
Μεσσηνίας ως οικοδομήματος χρήζοντος ειδικής κρα¬ 
τικής προστασίας 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30-10-1991 (ΦΕΚ 987/Β/28- 


11-91 και ΦΕΚ 17/Β/16-1 -92) για «Μεταβίβαση αρμοδιοτή¬ 
των Υπουργού και δικαιώματος υπογραφής», «Με εντολή 
Υπουργού» στους Γ. Γραμματέα, Ειδικό Γραμματέα, Προϊ¬ 
σταμένους Δ/νσεων, Τμημάτων και Γ ραφείων του ΥΠΠΟ. 

2) Τις διατάξεις του Ν. 1469/50 «Περί προστασίας ειδι¬ 
κής κατηγορίας οικοδομημάτων και έργων τέχνης μετα¬ 
γενέστερων του 1830» και τον Κ. Ν. 5351/32 «Περί Αρχαι¬ 
οτήτων». 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 5/30.5.2000 συνεδρία του, αποφασίζουμε: 

Χαρακτηρίζουμε τον I. Ν. Μεταμόρφωσης του Σωτήρας 
οικ. Κάτω Ριγλίων δ.δ. Ριγλίων, δ.δ. Λεύκτρου, επ. Καλα¬ 
μάτας, Ν. Μεσσηνίας ως οικοδόμημα που χρειάζεται ειδι¬ 
κή κρατική προστασία με ζώνη προστασίας το προαύλιο 
του ναού. 

Πρόκειται για μονόχωρο δρομικό ναό με οκτάπλευρο 
τρούλλο και πεντάπλευρη εξωτερικά αψίδα Ιερού. Οριζό¬ 
ντιο γείσο χωρίζει το τύμπανο του τρούλλου σε δύο στάθ¬ 
μες, οι οποίες κοσμούνται με αβαθείς κόγχες, ενώ στις 
ακμές διαμορφώνονται ημιοκιονίσκοι. 

Στην νοτιοδυτική γωνία του ναού έχειπροστεθεί σε δεύ¬ 
τερη φάση πυργόσχημο κωδωνοστάσιο, το οποίο ανα¬ 
πτύσσεται σε δύο στάθμες και είναι κατασκευασμένο από 
λαξευμένους λίθους. 

Στο εσωτερικό του ο ναός σώζει τοιχογραφικό διάκο¬ 
σμο των αρχών του 20ου αι., ξύλινο τέμπλο με ξυλόγλυ¬ 
πτο και γραπτό διάκοσμο, το οποίο τοποθετείται χρονο¬ 
λογικά στο β’ μισό του 19ουαι. και φορητές εικόνες έκτων 
οποίων η παλαιότερη φέρει τη χρονολογία 1790. 

Στη νότια όψη, πάνω από την κεντρική θύρα, είναι εντοι¬ 
χισμένη λίθινη πλάκα με λιθανάγλυφο λαϊκής τέχνης. Πα¬ 
ράσταση του Εσταυρωμένου, ανάμεσα στον ήλιο και τη 
σελήνη, συνοδεύει την αφιερωτική επιγραφή με την ημε¬ 
ρομηνία ανέγερσης του ναού «1852 ΜΑΡ 15». 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

Αριθ. 10738 (6) 

Σύσταση στο Δήμο Γιάννουλης Ν. Λάρισας Νομικού Προ¬ 
σώπου με την επωνυμία «Οργανισμός Κοινωνικής Αλ¬ 
ληλεγγύης και Πρόνοιας Δήμου Γ ιάννουλης» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203του Π.Δ. 410/95 (Δ.Κ.Κ.) 

2. Την 103/2000 απόφαση του Δημοτικού Συμβουλίου 
του Δήμου Γ ιάννουλης με την οποία συστήνεται Νομικό 
Πρόσωπο με την επωνυμία «Οργανισμός Κοινωνικής Αλ¬ 
ληλεγγύης και Πρόνοιας Δήμου Γ ιάννουλης» 

3. Την αριθμ. 2172/29-9-97 απόφαση του Γενικού Γραμ¬ 
ματέα Περιφέρειας για την μεταβίβαση εξουσίας υπο¬ 
γραφής «Με εντολή Γ ενικού Γ ραμματέα» στους προϊστα¬ 
μένους Διευθύνσεων, αποφασίζουμε: 

1. Συστήνουμε Νομικό Πρόσωπο Δημοσίου Δικαίου με την 

επωνυμία «ΟΡΓΑΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ 
ΠΡΟΝΟΙΑΣ ΔΗΜΟΥ ΓΙΑΝΝΟΥΛΗΣ», το οποίο εδρεύει στο 
Δημοτικό Διαμέρισμα Φαλάνηςτου ομώνυμου Δήμου. 

2. Σκοποί του Ν.Π.Δ.Δ. είναι: 

α). Η προστασία και υποστήριξη των ευαίσθητων κοινω¬ 
νικών ομάδων του Δήμου: άνεργοι, οικονομικά αδύνατοι, 
μοναχικά άτομα, εξαρτημένα άτομα, αναλφάβητοι, μειο¬ 
νότητες, άτομα με ειδικές ανάγκες, ομάδες συμπολιτών 
με ειδικά προβλήματα. 

β). Η καταγραφή των ατόμων και των ομάδων που έχουν 
ανάγκη την αρωγή του οργανισμού προς προγραμματι¬ 
σμό ανάλογων δραστηριοτήτων και λειτουργιών. 

γ). Η διασφάλιση της συνεκτικότητας της τοπικής κοι¬ 
νωνίας ρυθμίζοντας την ατομική ή συλλογική δράση κατά 
τρόπο ώστε να συμβάλλει στη διατήρηση της ισοτιμίας 
ατόμων ή ομάδων που λόγω ιδιαιτεροτήτων τους τείνουν 
να τεθούν στο κοινωνικό περιθώριο. Ο συντονισμός, η ενί¬ 
σχυση, η συμπαράσταση, η καταγραφή καιη ανάδειξη κά¬ 
θε δραστηριότητας στο δήμο μας ιδιωτών ή συλλόγων 
που έχει χαρακτήρα κοινωνικής αλληλεγγύης και πρόνοι¬ 
ας. Η καλλιέργεια και η διάδοση του «εθελοντισμού» με 
στόχο την ευρύτερη ανάπτυξη της κοινωνικής αλληλεγ¬ 
γύης και πρόνοιας. Η ανάληψη πρωτοβουλιών για έργα 
υποδομής που προωθούν τους σκοπούς του οργανισμού 
που στηρίζονται σε Ελληνικές και ξένες εμπειρίες προ¬ 
σαρμοσμένες στις ιδιαιτερότητες του Δήμου και τις δυ¬ 
νατότητες του οργανισμού. Η διοργάνωση εκδηλώσεων 
καινοτομικού χαρακτήρα που προωθούν τους σκοπούς 
του οργανισμού σε εθνικό και διεθνές επίπεδο. Η λει¬ 
τουργία των Παιδικών και Βρεφονηπιακών σταθμών που 
μεταβιβάζονται στο Δήμο από άλλους φορείς, η λειτουρ¬ 
γία των Παιδικών και Βρεφονηπιακών Σταθμών που ιδρύ¬ 
ει ο Δήμος, καθώς και η οργάνωση κατασκηνώσεων για 
τους θερινούς μήνες. Στόχος αυτών είναι η προστασία 
του παιδιού σε όλο το διάστημα απουσίας των εργαζομέ¬ 
νων γονιών και ιδιαίτερα των εργαζομένων μητέρων από 
το σπίτι. Η εξασφάλιση όρων διαβίωσης ευχάριστης και 
άνετης και παιδαγωγικά σωστής, έτσι ώστε τα παιδιά να 
μεγαλώσουν σε ένα περιβάλλον φυσικό και διαφοροποιη¬ 
μένο που να παρέχει στο παιδί πλούσια και ποικίλα ερεθί¬ 
σματα που μπορεί να δώσει η επαφή με τη (ρύση αντι¬ 
σταθμίζοντας τις τεχνικές συνθήκες της αστικής ζωής. 

γ).Η λειτουργία Συνδέσμων Τρίτης Ηλικίας με στόχο την 
προστασία των ηλικιωμένων, τον περιορισμό της κοινωνι¬ 
κής τους απομόνωσης, την ανάπτυξη των μεταξύ τους κοι¬ 
νωνικών σχέσεων και την βελτίωση του επιπέδου διαβίωσής 
τους με την διοργάνωση εκδηλώσεων, εκδρομών κ.λ.π. 

δ). Για την επιτυχία των σκοπών του το Δημοτικό Ν.Π. 
πρέπει να συνεργάζεται με όλους τους φορείς δημόσιους 
και ιδιωτικούς και γενικά παράγοντες που έχουν σχέση με 
τους σκοπούς του οργανισμού (κρατικούς συλλόγους, 
ενώσεις, κ.λ.π), και γενικάναλειτουργεί επιτροπές για την 
αξιοποίηση κάθε δυνατότητας. 

ε). Οισκοποίτου Οργανισμού Κοινωνικής Αλληλεγγύης 
και Πρόνοιας του Δήμου Γιάννουλης θα εξυπηρετηθούν 
με τους παρακάτω τομείς: 

• Τομέας Διοικητικός - Διαχειριστικός για τα οικονομικά 
και διοικητικά θέματα λειτουργίας του Οργανισμού. 

• Τομέας Κοινωνικής Αλληλεγγύης για την υποστήριξη 
και προστασία των γενικά ευαίσθητων κοινωνικών ομάδων. 

• Τομέας Κοινωνικής Πρόνοιας Παιδικών και Βρεφονη¬ 
πιακών Σταθμών για την προστασία του παιδιού. 


• Τομέας Κοινωνικής Πρόνοιας Συνδέσμων Τρίτης Ηλι¬ 
κίας για την προστασία των ηλικιωμένων. 

3. Σύνθεση και λειτουργία του Διοικητικού Συμβουλίου 

Ο Οργανισμός Κοινωνικής Αλληλεγγύης και Πρόνοιας 
του Δήμου Γιάννουλης διοικείται από 7μελές Διοικητικό 
Συμβούλιο του οποίου προεδρεύει ο Δήμαρχος, ή ο Αντι- 
δήμαρχος, ή ο Δημοτικός Σύμβουλος που ορίζεται από 
τον Δήμαρχο. Τα υπόλοιπα μέλη εκλέγονται από το Δημο¬ 
τικό Συμβούλιο στην αρχή της θητείας του με μυστική ψη¬ 
φοφορία. Τρία από τα μέλη είναι Δημοτικοί Σύμβουλοι εκ 
των οποίων ο ένας είναι ο Πρόεδρος του Τοπικού Συμβου¬ 
λίου ή μέλος του Τοπικού Συμβουλίου που προτείνεται 
από τον Πρόεδρο του Τοπικού Συμβουλίου. Τα υπόλοιπα 
τρία μέλη είναι πολίτες και πιο συγκεκριμένα ένας εκπρό¬ 
σωπος των εργαζομένων του οργανισμού και δύο πολίτες 
με επαγγελματική ή κοινωνική δράση ή ειδικές γνώσεις 
που ταιριάζουν με τους σκοπούς του Οργανισμού. Επι¬ 
πλέον οι πολίτες θα πρέπει να είναι δημότες του Δήμου και 
μόνιμοι κάτοικοι αυτού. Η θητείατουΔ.Σ. ακολουθεί αυτήν 
του Δημοτικού Συμβουλίου, αν δε στη διάρκεια της κενω¬ 
θεί θέση συμβούλου συμπληρώνεται με απόφαση του Δη¬ 
μοτικού Συμβουλίου. Το αξίωμα του μέλους του Δ.Σ. είναι 
τιμητικό και άμισθο. Ο Πρόεδρος εκπροσωπεί το Νομικό 
Πρόσωπο στα δικαστήρια καθώς επίσης και σε κάθε Δη¬ 
μόσια Αρχή. Σε περίπτωση απουσίας ή κωλύματος του εκ¬ 
προσωπείται από τον Αντιπρόεδρο. 

4. Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει ειδικότερα: 

• Για την αγορά ή μίσθωση των απαραίτητων εγκατα¬ 
στάσεων, χώρων και μέσων προς εξασφάλιση της λει¬ 
τουργίας και των δραστηριοτήτων του Νομικού Προσώ¬ 
που καθώς επίσης και για προμήθειες, οι οποίες κρίνονται 
απαραίτητες. 

• Για τον ετήσιο προϋπολογισμό και απολογισμό του 
Νομικού Προσώπου. 

• Ψηφίζει τον Οργανισμό Εσωτερικής Υπηρεσίας του 
Νομικού Προσώπου. 

• Για την εκποίηση ή ανταλλαγή ακινήτων και την επι¬ 
βάρυνσή τους με εμπράγματα δικαιώματα, καθώς και την 
αποδοχή κληρονομιών, κληροδοσιών, δωρεών κ.λ.π. 

• Για την σύναψη δανείων. 

• Τέλος το Δ. Σ. αποφασίζει για την πρόσληψη προσω¬ 
πικού, εφαρμοζομένων των κείμενων νομικών διατάξεων 
που ισχύουν κάθε φορά. 

5. Πόροι του Νομικού Προσώπου 

Πόροι του Νομικού Προσώπου είναι η ετήσια επιχορή¬ 
γηση από το κράτος, η επιχορήγηση από το Δήμο, κάθε εί¬ 
δους εισφορές, δωρεές, κληρονομιές, κληροδοσίες, συν¬ 
δρομές πολιτών κ.λ.π καθώς επίσης και κάθε άλλη πρό¬ 
σοδος από την περιουσία του και κάθε άλλη νόμιμη 
πρόσοδος. 

6. Περιουσία 

Περιουσία του Νομικού Προσώπου είναι κάθε ακίνητο 
και κινητό περιουσιακό στοιχείο που θα παραχωρηθεί 
από κάθε φορέα 

7. Σφραγίδα του Νομικού Προσώπου 

Η σφραγίδα του Οργανισμού Κοινωνικής Αλληλεγγύης 
και Πρόνοιας του Δήμου Γ ιάννουλης θα είναι κυκλική και 
θα φέρει χαραγμένες τις λέξεις «ΕΛΛΗΝΙΚΗ ΔΗΜΟΚΡΑ¬ 
ΤΙΑ» και την επωνυμία του και στο μέσον το Εθνόσημο. 

• Από τις διατάξεις της παρούσας απόφασης, προκα- 
λείται δαπάνη σε βάρος του προϋπολογισμού του Δήμου 

Γιάννουλης ύψους 1.500.000 δραχμών για το έτος 2000 
και έχει εγγράφει σχετική πίστωση στον Κ.Α. 212.4. Για κά¬ 
θε ένα από τα επόμενα οικονομικά έτη θα ανέρχεται σε 
1.500.000 δραχμές και θα καλύπτεται με τον ίδιο τρόπο 
από τον προϋπολογισμό του Δήμου. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Λάρισα, 26 Ιουνίου 2000 
Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

Αριθ. 10737 (7) 

Σύσταση στο Δήμο Γιάννουλης Ν. Λάρισας Νομικού Προ¬ 
σώπου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΓΙΑΝΝΟΥΛΗΣ» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α). Του άρθρου 203του ΠΑ410/95 (Δ.Κ.Κ) 

β). Του άρθρου 6του Ν. 2503/97 

γ). Του άρθρου 2του Ν. 2081/92 

2. Την αριθμ. 2172/29-8-97 απόφαση του Γενικού Γραμ¬ 
ματέα Περιφέρειας για την μεταβίβαση εξουσίας υπο¬ 
γραφής «Με εντολή Γ ενικού Γ ραμματέα» στους προϊστα¬ 
μένους Διευθύνσεων. 

3. Την αριθμ. 102/2000 απόφαση του Δ. Σ. του Δήμου 
Γ ιάννουλης με την οποία συ στήνεται Νομικό Πρόσωπο με 
την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΓΙΑΝ- 
ΝΟΥΛΗΣ», αποφασίζουμε: 

1. Συστήνουμε ίδιο Νομικό Πρόσωπο στο Δήμο Γιάν¬ 
νουλης με την επωνυμία «Αθλητικός Οργανισμός Δήμου 
Γ ιάννουλης» το οποίο εδρεύει στο Δημοτικό διαμέρισμα 
Φαλάνηςτου ομώνυμου Δήμου. 

2. Σκοποί του Νομικού Προσώπου είναι: 

α). Η δημιουργία και διαχείριση αθλητικών κέντρων και 
γυμναστηρίων, χώρων αθλοπαιδιών και γυμναστικής έτσι 
πού να καλύπτονται οι αυξημένες ανάγκες για άθληση 
των δημοτών και ιδιαίτερα των νέων. 

Η διοργάνωση αθλητικών εκδηλώσεων σε συνεργασία 
με άλλους φορείς αθλητικούς ή μη, που δραστηριοποι¬ 
ούνται στην περιοχή του Δήμου ή εκτός αυτού. 

Η ανάπτυξη μαζικού αθλητισμού για την κατά το δυνα¬ 
τόν μεγαλύτερη συμμετοχή και κοινωνικοποίηση των δη¬ 
μοτών. Η ανάπτυξητωνπερισσοτέρωναθλημάτωνγιατην 
κάλυψη των ποικίλων αναγκών κατά ηλικία ενδιαφέροντα. 
Η καλλιέργεια των σωματικών και πνευματικών ικανοτή¬ 
των. Η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς, ανταγωνισμούς και κερ¬ 
δοσκοπικούς στόχους. 

β). Για τη ν επιτυχία των σκοπών του το Δη μοτικό Ν. Π. πρέ¬ 
πει να συνεργάζεται με όλους τους φορείς και παράγοντες 
(κρατικούς συλλόγους, ενώσεις κ.λ.π), και γενικά να λει¬ 
τουργεί επιτροπές για την αξιοποίηση κάθε δυνατότητας. 

γ). Οι σκοποί του Αθλητικού Οργανισμού Δήμου Γιάν¬ 
νουλης, που καθορίζονται στην ιδρυτική απόφαση του Δ.Σ. 
και αναλυτικά αναφέρονται στην παράγραφο 1 του άρ¬ 
θρου αυτού, θα εξυπηρετηθούν με τους παρακάτω τομείς: 

• Τομέας Διοικητικός - Διαχειριστικός για τα οικονομικά 
και διοικητικά θέματα λειτουργίας του οργανισμού 


• Τομέας Αθλητικός για την ανάπτυξη των αθλημάτων, 
την διοργάνωση των αθλητικών εκδηλώσεων και την δη¬ 
μιουργία και διαχείριση αθλητικών κέντρων, γυμναστη¬ 
ρίων και γενικά αθλητικών χώρων και εγκαταστάσεων. 

3. Σύνθεση και λειτουργία του Διοικητικού Συμβουλίου 

• Ο Αθλητικός Οργανισμός Δήμου Γ ιάννουλης διοικεί- 
ται από 7μελές Διοικητικό Συμβούλιο του οποίου προε¬ 
δρεύει ο Δήμαρχος, ή ο Αντιδήμαρχος, ή ο Δημοτικός 
Σύμβουλος που ορίζεται από τον Δήμαρχο. Τα υπόλοιπα 
μέλη εκλέγονται από το Δημοτικό Συμβούλιο στην αρχή 
της θητείας του με μυστική ψηφοφορία. Τρία από τα μέλη 
είναι Δημοτικοί Σύμβουλοι εκ των οποίων ο ένας είναι ο 
Πρόεδροςτου Τοπικού Συμβουλίου ή μέλοςτου Τοπικού 
Συμβουλίου που προτείνεται από τον Πρόεδρο του Τοπι¬ 
κού Συμβουλίου. Τα υπόλοιπα τρία μέλη είναι πολίτες και 
πιο συγκεκριμένα ένας εκπρόσωπος των εργαζομένων 
του οργανισμού και δύο πολίτες με επαγγελματική ή κοι¬ 
νωνική δράση ή ειδικές γνώσεις που ταιριάζουν με τους 
σκοπούς του Οργανισμού. Επιπλέον οι πολίτες θα πρέπει 
να είναι δημότες του Δήμου και μόνιμοι κάτοικοι αυτού. Η 
θητεία του Δ.Σ. ακολουθεί αυτήν του Δημοτικού Συμβου¬ 
λίου, αν δε στη διάρκεια της κενωθεί θέση συμβούλου συ¬ 
μπληρώνεται με απόφαση του Δημοτικού Συμβουλίου. 

• Το αξίωμα του μέλους του Δ.Σ. είναι τιμητικό και άμι¬ 
σθο. Το Δ.Σ. μετά την επικύρωση της απόφασης του Δη¬ 
μοτικού Συμβουλίου για τον ορισμό του συνέρχεται σε 
πρώτη συνεδρίαση με πρόσκληση του Προέδρου του και 
εκλέγει τον Αντιπρόεδρο και τον Γ ραμματέα. 

• Ο Πρόεδρος εκπροσωπεί το Νομικό Πρόσωπο στα δι¬ 
καστήρια και σε κάθε Δημόσια Αρχή. Σε περίπτωση απου- 
σίαςή κωλύματοςτου εκπροσωπείται απότον Αντιπρόεδρο. 

4. Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει ειδικότερα: 

• Για την αγορά ή μίσθωση των απαραίτητων εγκατα¬ 
στάσεων, χώρων και μέσων προς εξασφάλιση της λειτουρ¬ 
γίας και των δραστηριοτήτων του Νομικού Προσώπου. 

• Για τον ετήσιο προϋπολογισμό και απολογισμό του 
Νομικού Προσώπου 

• Ψηφίζει τον Οργανισμό Εσωτερικής Υπηρεσίας του 
Νομικού Προσώπου 

• Για την εκποίηση ή ανταλλαγή ακινήτων και την επι¬ 
βάρυνσή τους με εμπράγματα δικαιώματα, καθώς και την 
αποδοχή κληρονομιών, κληροδοσιών, δωρεών κ.λ.π. 

• Για την σύναψη δανείων 

• Για τον καταρτισμό των όρων διακηρύξεων, προμη¬ 
θειών, μισθώσεων κ.λ.π. 

5. Πόροι του Νομικού Προσώπου 

Πόροι του Νομικού Προσώπου είναι η ετήσια επιχορή¬ 
γηση από το κράτος μέσω της Γ ενικής Γ ραμματείας 
Αθλητισμού, η επιχορήγηση από το Δήμο, κάθε είδους ει¬ 
σφορές, δωρεές, κληρονομιές, κληροδοσίες, συνδρομές 
πολιτών κ.λ.π καθώς επίσης και κάθε άλλη πρόσοδος από 
την περιουσία του και κάθε άλλη νόμιμη πρόσοδος . 

6. Περιουσία 

Περιουσία του Νομικού Προσώπου αποτελούν οι πόσης 
φύσεως εξοπλισμοί ή ακίνητα που θα αγοράζονται ή θα 
κατασκευάζονται από αυτό ή θα παραχωρούνται και θα 
μεταβιβάζονται σ’ αυτό. 

7. Σφραγίδα του Νομικού Προσώπου 

Η σφραγίδα του Νομικού Προσώπου θα είναι κυκλική και 
θα φέρει χαραγμένες τις λέξεις «ΕΛΛΗΝΙΚΗ ΔΗΜΟΚΡΑ¬ 
ΤΙΑ» και την επωνυμία αυτού και στο μέσον το Εθνόσημο 

• Από τις διατάξεις της παρούσας απόφασης, προκα- 
λείται δαπάνη σε βάρος του προϋπολογισμού του Δήμου 
Γιάννουλης ύψους 3.500.000 δραχμών για το έτος 2000 
και έχει εγγράφει σχετική πίστωση στον Κ.Α. 212.5. Για κά¬ 
θε ένα από τα επόμενα οικονομικά έτη θα ανέρχεται σε 
3.500.000 δραχμές και θα καλύπτεται με τον ίδιο τρόπο 
από τον προϋπολογισμό του Δήμου. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Λάρισα, 26 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην ΥΠΠΟ/ΑΡΧ/Β1/Φ32/ΚΗΡ/17263/636/19.5.98 από¬ 
φαση Υπουργού Πολιτισμού «Χαρακτηρισμός του Ιερού 
Ναού Κοιμήσεως της Θεοτόκου Κοινότητας Γελάνθης Ν. 
Καρδίτσας ως ιστορικού διατηρητέου μνημείου» η οποία 
δημοσιεύθηκε στο ΦΕΚ 601/16.5.98/τ.Β', γίνεται η εξής 
διόρθωση: Αντί του λανθασμένου «Πρόκειται για ναό του 
τύπου σταυροειδούς εγγεγραμμένου κτισμένο περί το 
1913 ...» τίθεται το ορθό «Πρόκειται για ναό του τύπου 
σταυροειδούς εγγεγραμμένου κτισμένο περί το 1813 ...» 

(Από το Υπουργείο Πολιστιμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




